《凉轩》
宋代·郎几

伟哉言偃室，室外构凉轩。到觉一襟爽，坐祛三伏暄。

植筠怜节操，引水爱潺湲。公暇无馀事，逍遥此释烦。

作者简介：郎几，一作郎凡，字康伯，河东（今山西永济西南）人。仁宗嘉祐六年（一○六一）保平军节度判官，历陕州节度推官，入为卫尉寺丞。事见《临川集》卷五《奉举人前陕州节推郎凡卫尉寺丞制》及华山凉轩题名石刻。